****

**REPUBLIKA HRVATSKA**

**ZADARSKA ŽUPANIJA**



 **OPĆINA GRAČAC**

 **Povjerenstvo za procjenu šteta**

**KLASA: 920-02/23-01/1**

**URBROJ: 2198-31-01-23-125**

**Gračac, 12. lipnja 2023. godine**

**JAVNI POZIV**

**za prijavu šteta od prirodne nepogode – poplava za područje Općine Gračac**

**I.**

Na temelju Odluke Župana Zadarske županije o proglašenju prirodne nepogode od poplava koja je pogodila područje Općine Gračac dana 14. svibnja 2023. godine, KLASA: 325-13/23-01/24, URBROJ: 2198-01-07-2, od 12. lipnja 2023. godine obavještavaju se oštećenici na čijoj je imovini nastala šteta od prirodne nepogode – poplava da prijave štetu Općinskom povjerenstvu za procjenu šteta od prirodnih nepogoda.

**II.**

Štete se prijavljuju na zakonom propisanom Obrascu PN koji mora biti popunjen u cijelosti i ovjeren potpisom.

Uz Obrazac PN obavezno se prilaže:

* dodatak obrascu PN (samo za prijave štete na građevini),
* za prijavu štete na osobnim automobilima policijsko izvješće o nastaloj šteti ili obrazac izjave svjedoka kojom će se potvrditi da je određeni automobil stradao od prirodne nepogode - poplave, koja je područje Općine Gračac zahvatila dana 14. 05. 2023. godine, uslijed čega je proglašena prirodna nepogoda i preslika prometne dozvole,
* za prijavu štete na poljoprivrednim usjevima presliku Zahtjeva OPG-a za potporu za 2023. godinu (AGRONET)
* preslika osobne iskaznice i
* potvrda o IBAN broju računa banke.

Za prijavu štete na poljoprivrednim usjevima, u obrascu PN potrebno je navesti naziv OPG-a i MIBPG-a te u opisu imovine navesti sljedeće:

* za svaku poljoprivrednu kulturu broj ARKOD čestice i katastarsku općinu na kojoj se nalazi,
* površinu (ha) na kojoj se nalazi poljoprivredna kultura
* postotak oštećenja pojedine kulture.

**III.**

Povjerenstvo zadržava pravo od prijavitelja zatražiti dodatnu dokumentaciju.

**IV.**

Potpuno i čitko ispunjene te ovjerene prijave na propisanom obrascu PN s prilogom mogu se dostaviti putem e-pošte: gracac@gracac.hr te osobno u prijemnu pisarnicu Općine Gračac ili poštom na adresu: Općina Gračac (za prijavu štete - poplava), Park sv. Jurja 1, 23440 Gračac.

**V.**

Prijave se zaprimaju najkasnije 8 dana od dana donošenja Odluke o proglašenju prirodne nepogode – poplava (Odluka od strane Zadarske županije donesena dana 12. lipnja 2023.), odnosno najkasnije do 20. lipnja 2023. godine.

**POVJERENSTVO ZA PROCJENU ŠTETA**